《过子陵钓台》
明代·胡居仁

世祖中兴访故人，故人垂钓此江滨。一天明月无瑕翳，万古清风扫俗尘。

宜以宾师居保傅，可将谋议定君臣。扁舟趋拜高台下，乐对先生笑白云。

作者简介：（1434—1484）明江西馀干人，字叔心，号敬斋。吴与弼门人。绝意仕进。其学以主忠信为先，以求放心为要。筑室山中，四方来学者甚众。后主白鹿书院。万历中追谥文敬。有《易象钞》、《居业录》、《胡文敬公集》。